Bestyrelsesmøde i Oxford Have.




Den 10. april 2007 Kl. 18.30 – 21.45 i Fælleshuset.

Til stede: Malene, Bo, Hans Ole, Katrine og Søren.

1. Godkendelse & underskrivelse af sidste referat 

Godkendelse af referatet blev udskudt til næste møde.

2. Godkendelse af dagsorden.

Dagsordenen blev godkendt med tilføjelser.

3.  Vicevært Carsten Almind

Bo havde haft et kort møde med viceværten og vil følge op omkring funktionsbeskrivelsen og fremkomme med et oplæg til næste møde. 
4. Henvendelser fra beboere

4a. Markiser på vinduesrammerne

Der har været en mundtlig henvendelse vedrørende markiser, hvor man ønsker at sætte markiserne fast på vinduesrammerne. Arkitekten har tidligere meddelt, at murerne ikke kan holde til, at der opsættes markiser. Bestyrelsen vil anmode Narandi om at checke med arkitekten, om det er muligt at anvende vinduesrammerne i stedet.

4b. Elstik ved Fælleshuset

Det er kommet et forslag til at opsætte et fælles elstik ved fælleshuset, der bl.a. kan bruges i forbindelse med støvsugning af biler. Bestyrelsen synes umiddelbart, det er en god ide. Hans Ole vil undersøge, hvad etablering af et elstik vil koste.
5. Henvendelser fra samarbejdspartnere
5a. Ambulancekørsel, henstilling

Der er kommet en henstilling til, at det skal være muligt at komme frem mellem husene eksempelvis med en båre. Bestyrelsen vil i den forbindelse opfordre alle til at rydde op på gangarealerne. Et eksempel på det kunne være, at man ved aftenstid rydder op efter sine børns leg.

5b. Flytning af låge mod Gyldenrisparken til parkeringspladen

Narandi har sendt en anmodning ind til Københavns Kommune. Vi har endnu ikke fået svar.

5c. Parkeringsplads opdeling
KPC og Schauman har meddelt, at opdelingen af p-pladserne vil ske ved en markering på asfalten ca. 30 * 30 cm. Bestyrelsen har besluttet at markeringen vil være det nummer, som husene havde under byggeriet. Hans Ole vil lave et forslag til fordeling af p-pladserne.

6. Schaumann. 
6a. Skralderum

KPC kan ikke skaffe nok lærketræ, så storskraldsrummet, lågerne ind til storskraldsrummet, skuret samt skralde stationerne kan ikke gøres færdig i denne omgang.

6b. Støjvolden mod Irlandsvej.

Schaumann har meddelt, at der ikke vil blive etableret en støjvold mod Irlandsvej. Støjmålinger har nemlig vist, at støjen fra Irlandsvej ikke er høj nok til, at der skal etableres en vold. Malene vil anmode om at få tilsendt dokumentationen fra Schaumann. Støjniveauet er jo ændret siden indflytning, som følge af at vejarbejdet på Irlandsvej er tilendebragt. Vi følger op med kommunen.

6c. Skilte

Hans Ole vil undersøge, hvad det koster at få sat skilte op bl.a vedrørende cykling forbudt og affaldssortering. Mange bruger Oxford Have som cykelsmutvej, og flere voksne beboere cykler også på gangene. For at beskytte de mange små børn, der leger på gangene, blev det på generalforsamlingen i efteråret 2006 besluttet, at kun små børn må cykle i Oxford Have.

6d. Udendørs gennemgang

Jan Peter og Malene havde deltaget i den udendørs gennemgang af alle etaper den 26. april 2007. Der blev fundet mange fejl, selvom KPC havde fået 2 måneders ekstra frist til at udbedre manglerne. Bestyrelsen var enig om, at man fremover vil engagere en advokat til at hjælpe til med at presse KPC og Schauman til at opfylde deres forpligtigelser.

7. Økonomi

På bankens opfordring skal tre fra bestyrelsen underskrive bl.a. banktransaktioner. Det bliver Jan Peter, Narandi og Malene. Vedtægterne vil ved førstkomne lejlighed blive revideret i overensstemmelse med beslutningen på sidste generalforsamling, og et sæt vedtægter vil blive fremsendt til banken.

8. R-98

Bo vil undersøge, hvad de ekstra affaldsspande, som R98 har påtvunget os, koster om måneden. Desuden vil det blive undersøgt, om det er muligt at flytte tirsdags-tømningen til mandag.

9. Nyt fra legepladsgruppen 

Legepladsgruppen er nået til enighed om anvendelsen af de tre fællesområder: Arealerne mod Irlandsvej, arealet mod Vejlandsvej samt de tre pladser. Go-leg er stadigvæk det firma, der anvendes.

Der kommer en ekstraordinær generalforsamling den 25. juni som planlagt. Materialet bliver udsendt i nærmeste fremtid til alle beboere.

10. Hjemmesiden
Punktet blev udskudt til næste møde, hvor Henrik Kim skal fremkomme med sine forslag.

11. Fælleshuset 

11a. Depositum ved leje

Der vil pt. ikke blive krævet depositum ved leje af fælleshuset.

11b. Afmelding ved leje 

For at sikre at andre får mulighed for at leje fælleshuset, blev det besluttet at indføre en afmeldingsfrist på 1 måned. Hvis aflysningen kommer senere, får man ikke lejen refunderet.

11c. Husreglement

Regler for leje/brug af fælleshuset blev gennemgået. Det blev bl.a. besluttet, at stryge reglen om, at man ikke må overnatte i fælleshuset, såfremt vor forsikring tillader dette, Malene tjekker dette. Man kun kan reservere huset 1 døgn ad gangen og placere 1 booking ad gangen. Katrine vil hjælpe Charlotte med at udarbejde en ny brochure.

11d. Smadret dør.

En af havedørene er blevet smadret. Der er bestilt en ny. Henrik Kim tjekker status til næste møde mht forsikringen + den nye dør.
11e. Inventartjek

Charlotte og Søren har lavet et inventartjek. Lejerne skal fremover selv lave et inventartjek som afslutning på lejemålet og aflevere med nøglen til bestyrelsen. Der vil blive indkøbt et par små kartoffelknive og 1 spækbræt. Andre indkøb blev udskudt.

11f. De ekstra skabe.

Der er opsat ekstra skabe i fælleshuset. 

11g. Procedure for udlejning

Udlejningsproceduren blev gennemgået.

11h. Prisen for leje hverdag/weekend.

Det koster 500 kr. at leje fælleshuset i et døgn fredag, lørdag og søndag. Det er en generalforsamlingsbeslutning. Den gamle bestyrelse har bestemt, at det koster 200 kr. at leje huset på hverdage. En større differentiering af priserne på hverdage samt en nedsættelse/forøgelse af lejen i weekenden blev diskuteret, men det blev besluttet pt. at opretholde de nuværende priser.

Fælleshuset lejes fra kl. 10 til kl. 10 næste dag. Flere har forhørt sig i forbindelse med af leje af lokalet til barnedåb, om det er muligt at rykke afleveringstidspunktet til tidligere på morgnen. Bestyrelsen tror ikke, at det efter et lørdagsarrangement er muligt at blive færdig med morgenoprydningen før kl. 10 søndag. Men hvis man har et arrangement, der skal starte tidligt, så kan man kontakte den, der har lejet lokalet dagen før.

11i. Flagstang

Flagstangen ved fælleshuset er endnu ikke blevet sat op. KPC har til gengæld taget den flagstang ned, der stod ved indkørslen for at anvende den ved et andet byggeri.

11j. Nøgler til fælleshus
Udlevering af nøgler til bestyrelsen blev udskudt til næste møde.

11k. Opslagstavle uden for fælleshus
En pæn opslagstavle vil koste 8 – 9.000 kr. Flere synes det var for dyrt. Derfor vil der til en start blive opsat nogle plastiklommer på indersiden af fælleshuset dør med information fra bestyrelsen.

12. Generalforsamling den 25. juni.

Legepladsgruppen er klar til, at der kan afholdes en generalforsamling den 25. juni. 

13. Brandveje 

Punktet blev udskudt til næste møde.

14. Motorcykelparkering

Der kommer ikke specielle parkeringspladser til motorcykler. Hver husstand kommer til at råde over en parkeringsplads, hvor man så kan parkere sin bil eller motorcykel.

15. Skurerne
Flere skurer lever ikke op til byggekravene. Bestyrelsen vil, når byggeriet er afleveret, gå en runde. En del har spurgt til, hvem der er bygget skurene for KPC. KPC har i den forbindelse givet os et mobilnummer på Morten: 40 51 33 55.

16. Diverse

16.a Tyveri
Der har været cykeltyverier samt tyverier fra haver og parkerede biler. Malene vil tage kontakt til politiet vedrørende muligheden for en eventuel rundering aften/nat i Oxford Have. Bestyrelsen opfordrer alle til at passe på deres ting og selv tømme biler for værdier, inden andre gør det for en.

16.b Regler
Bestyrelsen vil opfordre til, at alle lever op til kravene i kommunens lokalplan for området og vores eget reglement.

16.c Opråb

Det blev besluttet at udarbejde et opråb, der vil blive husstandsomdelt. Det skal bl.a. indeholde information om cykling, hunde, affaldshåndtering og oprydning. Hans Ole påtog sig opgaven.
16.d Næste møde

Næste møde bliver torsdag den 7. juni kl. 18.30.

